31/10/2014 | Administración LocalMunicipal
Oroso
Baixas no padrón municipal de habitantes

O 10/10/2014 o alcalde ditou a seguinte Resolución: Logo de ver os expedientes para dar as baixas de oficio no citado padrón das persoas estranxeiras, cidadáns da Unión Europea e dos estados parte no acordo sobre o espazo económico europeo así como aquelas persoas, que sen pertencer a estes países, teñen tarxeta de residencia de réxime comunitario ou aqueles que teñan autorización de residencia permanente (NO ENSCARP) que figuran co erro ou incidencia 141, 142 e 143, resultan acreditados os seguintes feitos: 1.- Cos ficheiros de intercambio de información mensual dos movementos poblacionais entre o Instituto Nacional de Estatística (INE) e este concello, remitiuse as relacións cos erros ou incidencias 141 Comprobación de residencia de cidadán non inscrito no Rexistro Central de Estranxeiros; 142 Comprobación de residencia de cidadán con tarxeta de residencia de fai mais de 5 anos e 143 Comprobación de cidadán con certificado de inscrición no Rexistro Central de Estranxeiros expedido fai mais de 5 anos, (NO_ENSARCP), dos estranxeiros comunitarios con autorización de residencia permanente.2.- Mediante notificacións intentouse dar coñecemento a estes veciños para realizar a ratificación da residencia no eido da proposta de actuacións para a comprobación periódica de residencia establecida polo consello de empadroamento. O que non foi posible ao descoñecerse o domicilio actual das persoas indicadas, ou efectuada a notificación non se tivo resposta polo interesado/a na formalización da súa confirmación de residencia. Logo de ver os informes de residencia efectivos negativos das persoas que se relacionan na parte resolutiva. Logo de ver a Resolución de Alcaldía do 13/06/2014 e o anuncio da citada resolución no Boletín Oficial da Coruña, núm 142 do 29/07/2014 e no taboleiros de anuncios do concello. Logo de ver o informe favorable do Consello de empadroamento do 07/10/2014 Tendo en conta os artigos 15 e 17 da Lei 7/1985, do 2 de abril, reguladora das bases de réxime local e o regulamento de poboación e demarcación territorial das entidades locais aprobado por Real Decreto 1690/1986, de 11 de xullo. De conformidade coa resolución do 9 de abril de 1997, da subsecretaría, pola que se dispón a publicación da resolución do 1 de abril da Presidenta do Instituto Nacional de Estatística e do director xeral de cooperación territorial no seu apartado II, coa Lei 30/1992 de réxime xurídico das administración públicas e do procedemento administrativo común e coa lexislación de réxime local, RESOLVO: Primeiro.- Dar de baixa por inscrición indebida no Padrón municipal de Habitantes do Concello de Oroso ás persoas que se relacionan a continuación: Segundo.- Notifíquese a resolución aos interesados polos procedementos legalmente establecidos. No suposto de non poder notificar a resolución publicarase no BOP Oroso, 10 de outubro de 2014 O alcalde O secretario Manuel Mirás Franqueira Federico Suárez Cancelo” Contra a presente resolución que pon fin a vía administrativa, poderá interpoñer os recursos seguintes: - Con carácter potestativo, o recurso de reposición ante o mesmo órgano que ditou este acordo, no prazo dun mes contado dende o día seguinte ao da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. - Contra a resolución expresa do recurso de reposición poderá interpoñer recurso contencioso-administrativo de conformidade eco disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. - Interpoñer directamente recurso contencioso-administrativo no prazo de dous meses, contados a partir dende o día seguinte ó da notificación do presente acordo, na forma prevista na lexislación de dita xurisdición contencioso-administrativo - Interpoñer calquera outro recurso que estime procedente Oroso, 20 de outubro de 2014. O alcalde Manuel Mirás Franqueira